”Ideen til tandemcyklen kom ud af det blå og startede egentlig lidt som en spøg. Da vi for et år siden for alvor begyndte at gøre drømmen om et cykeleventyr til virkelighed, havde vi et stort ønske om at udfordre os selv såvel fysisk som mentalt – både som individer og team. Vi kan godt lide at give tingene et lille twist – tilføje et benspænd, om man vil. Vi har efterhånden udsat vores forhold for mange såkaldte IKEA-tests – boet i autocamper i København og bomuldstelt i det grønlandske vinterlandskab – og det her må siges at være den hidtil mest ultimative.